**РЕШЕНИЕ № ПВ – 81 - ПР/2014 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал. 1 и ал. 5 от Закона за опазване на околната среда(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал. 1 и ал.2 от Наредбата за ОС и становище от РЗИ Пловдив

 **Р Е Ш И Х**

**да не се извършва** оценка на въздействието върху околната среда за

 **инвестиционно предложение:** „Склад за етикетиране, пакетиране, съхранение и експедиция на готова продукция и автоклавно”**,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

 **Mестоположение:** **УПИ I- „комбинирана сграда и производствена дейност“,** кв. 36, с. Православен, община „Първомай“

Възложител: „Консервинвест“ ООД, с. Православен, община „Първомай“.

**Характеристика на инвестиционното предложение**:

Инвестиционното предложение е свързано с изграждане на два подобекта – склад и автоклавно, в които ще се извършват спомагателни дейности към основното производство на фирма „КОНСЕРВИНВЕСТ” ООД. ИП предвижда изграждане на склад, в който да се извършва поставяне на етикети на цялата готовата продукция (преминала бумбажен период), пакетиране, съхранение и експедиция. Ще се изгради и автоклавно към цеха за местни консерви, необходимо за стерилизацията на продуктите от него.

За обекта ще се използват налична и новоизградена инфраструктура след изпълнение на необходимите връзки:

Пътна – не се предвижда промяна на съществуващата пътна инфраструктура. Налице са съществуващи вътрешнозаводски пътища.

Водоснабдяване за технологични нужди – от наличен сондажен кладенец (Разрешително за водовземане № 31530065/17.12.2008г., издадено от БД ИБР – Пловдив.).

Заустване на отпадъчните води - в налична на производствената площадка канализационна мрежа.

Инвестиционното предложение /ИП/ е в обхвата на т.7, буква “б“ от Приложение № 2 на Закона за опазване на околната среда / ДВ.бр.91 /2002 год./ и чл.2 ал.1, т. 1 от Наредбата за ОС.

Площадката на ИП **не попада** в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е BG0001031 „Родопи Средни” за опазване на природните местообитания и на дивата флора и фауна, приета от МС с Решение № 661/16.10.2007 г. (ДВ бр. 85/2007 г.). Предвид местоположението и характера на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху видовете, предмет на опазване в защитената зона.

 **мотиви:**

 **I. Характеристика на предлаганото строителство, дейности, технологии: обем, производителност, мащабност , взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Инвестиционното предложение ще се реализира на обща площ 322 кв. м - складът ще заема площ от 280 кв.м, а автоклавното ще заема площ около 42 кв.м.

Складът ще бъде оборудван с машина за машинно поставяне на етикети на консервите, преминали бумбажен период и машина за пакетирането им в стекове чрез термосвиваемо фолио. В него ще се извършва съхранение на готовата продукция и нейната експедиция.

„Автоклавното” е помещение в което ще се монтират електрически автоклави за стерилизация на затворените в цеха за месни консерви метални кутии с пастет, русенско варено и др. подобни, около 2т. на ден.

 В хода на експлоатация на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.

* Не се налага промяна на съществуващата или изграждане на нова пътна инфраструктура.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Обектът ще се реализира в урбанизирана територия, в границите на съществуващата фабрика за производство на консерви.

* Осъществяването на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и не се очаква да настъпи значително въздействие върху компонентите на околната среда.
* Инвестиционното предложение ще се реализира извън границите на защитени територии, съгласно Закона за защитените територии.
* Не се очаква засягане на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

* Реализацията на инвестиционното предложение няма вероятност да доведе до намаляване числеността и плътността на популациите на видовете, предмет на опазване в защитената зона и до намаляване на благоприятния им природозащитен статус.
* Няма вероятност инвестиционното предложение да доведе до пряко унищожаване, увреждане или фрагментиране на природни местообитания и местообитания на видове, предмет на опазване в най-близката защитена зона BG0001031 „Родопи Средни”, тъй като намерението ще се осъществи извън границите на зоната.
* Не се очаква генериране на емисии и отпадъци в количества, които да окажат значително отрицателно въздействие върху защитената зона.

**IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 3877/09.07.2014 г. РЗИ- Пловдив е определила липсата на отрицателно въздействие и здравен риск при реализация на инвестиционното намерение.

**V. Обществен интерес към предложението за строителство, дейности или технологии:**

 Възложителят е уведомил за своето инвестиционно предложение кметовете на Община Първомай и с. Православен, както и засегнатото население чрез съобщение на интернет страницата си и на информационно табло. Извършено е уведомяването по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс**

**ТАМЕР БЕЙСИМОВ 25.07.2014г.**

**Директор на РИОСВ - Пловдив**